

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 มิถุนายน 2564

เรื่อง การเตรียมความพร้อมในการขับเคลื่อนหลักสูตรแกนกลางการศึกษาขั้นพื้นฐาน พุทธศักราช ....
 (หลักสูตรฐานสมรรถนะ)

เรียน ผู้ว่าราชการจังหวัด ทุกจังหวัด

 ด้วยกระทรวงศึกษาธิการได้มอบหมายให้สำนักงานคณะกรรมการการศึกษาขั้นพื้นฐาน ดำเนินการพัฒนาหลักสูตรแกนกลางการศึกษาขั้นพื้นฐาน พุทธศักราช .... (หลักสูตรฐานสมรรถนะ) ซึ่งได้เห็นชอบการจัดทำกรอบแนวคิดและแนวทางการพัฒนาตาม (ร่าง) หลักสูตรแกนกลางการศึกษาขั้นพื้นฐาน พุทธศักราช ....
(หลักสูตรฐานสมรรถนะ) แล้ว ขณะนี้อยู่ระหว่างดำเนินการพัฒนา (ร่าง) หลักสูตรแกนกลางการศึกษาขั้นพื้นฐาน พุทธศักราช .... (หลักสูตรฐานสมรรถนะ) ร่วมกับสถาบันอุดมศึกษา โดยวางแผนที่จะประกาศใช้หลักสูตรแกนกลางการศึกษาขั้นพื้นฐานฯ ฉบับใหม่ ภายในเดือนธันวาคม 2564 และให้โรงเรียนใช้หลักสูตรดังกล่าว
ในปีการศึกษา 2565 (เดือนพฤษภาคม 2565)

 กรมส่งเสริมการปกครองท้องถิ่นพิจารณาแล้ว เพื่อเตรียมความพร้อมในการขับเคลื่อนการใช้หลักสูตรแกนกลางการศึกษาขั้นพื้นฐาน พุทธศักราช .... (หลักสูตรฐานสมรรถนะ) ของสถานศึกษาสังกัดองค์กรปกครองส่วนท้องถิ่นที่จัดการศึกษาในระดับการศึกษาขั้นพื้นฐาน (ชั้นประถมศึกษาปีที่ 1 - ชั้นมัธยมศึกษาปีที่ 6) สามารถจัดการเรียนการสอนได้ทันตามระยะเวลาที่กำหนด ขอความร่วมมือจังหวัดแจ้งองค์กรปกครอง
ส่วนท้องถิ่นที่มีสถานศึกษาในสังกัดจัดการศึกษาระดับการศึกษาขั้นพื้นฐานดำเนินการ ดังนี้

 1. แจ้งโรงเรียนในสังกัดเตรียมความพร้อมใช้หลักสูตรแกนกลางการศึกษาขั้นพื้นฐาน พุทธศักราช .... (หลักสูตรฐานสมรรถนะ) โดยติดตามข้อมูลข่าวสารทางเว็บไซต์สำนักงานคณะกรรมการการศึกษาขั้นพื้นฐาน https://cbethailand.com

 2. ให้องค์กรปกครองส่วนท้องถิ่นพิจารณาตั้งงบประมาณเพื่อเป็นค่าใช้จ่ายในการฝึกอบรมและพัฒนาองค์ความรู้เกี่ยวกับการจัดการเรียนการสอนตามหลักสูตรแกนกลางการศึกษาขั้นพื้นฐาน พุทธศักราช .... (หลักสูตรฐานสมรรถนะ) ของผู้บริหารการศึกษา ผู้บริหารสถานศึกษา ศึกษานิเทศก์ ครูและบุคลากรทางการศึกษาที่เกี่ยวข้อง

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง อสถ. ……………….…………..

ผอ.กศ. …………………..………….

ผอ.กง.สศ. ...............................

หน.ฝ.กศ. ...............................

จนท. ........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312
โทรสาร 0-2240-9021-3 ต่อ 218

รอง อสถ. ……………….…………..

ผอ.กศ. …………………..………….

หน.ฝ.บห. .................................

จนท. ........................................

รอง อสถ. ……………….…………..

ผอ.กศ. …………………..………….

หน.ฝ.บห. .................................

จนท. ........................................

รอง อสถ. ……………….…………..

ผอ.กศ. …………………..………….

หน.ฝ.บห. .................................

จนท. ........................................